ተመሊሱ ስለ ዘይመጽእ እንተውሓደ ይቕሬታ ክሓቱኒ ምተገብአ" ትብል። እዛ ጓል 65 ዓመት ኣደ፡ ሕጂ ንሸሞንተ ኣባላት ስድራ ዝዕንግል ጾር ኣብ ዝባና ወዲቑ ኣሎ። ቖልዑ ሰለስተ ዓመትን ሓሙሽተ ዓመትን ዝኾኑ ደቁ ድማ፡ ኣብ መንበሪ ገዝኦም እናተጻወቱ ጸኒሖም "ናይ ኣቦና መኪና ስኣሉልና" ብምባል ካሜራ ንዝሓዘን ክሓቶም ንዝከደን ሰብ ይምሕጸኑ። እዚ ወዲ 30 ዓመት መምህር፡ ዝርግሐ ለበዳ ኮሮናቫይረስ ንምዕጋት ዝወጽአ ሕጊንምኽባር ብዝንቀሳቐሱ ፖሊስ ብዝተተኮሰ ጥይት ከም ዝሞተ ይግለጽ። ኣቶ ሙታሲጋ መምህር መባእታ ቤት ትምህርቲ ኮይኑ፡ ካብ ርእሰ ከተማ ካምፓላ ውጽእ ኢሉ ኣብ ዝርከብ መንበሪ ገዝኡ'ውን ንኡሽቶ ድኳን ኣላቶ። ምንጪ ስእሊ, Getty Images መግለጺ ስእሊ, ኣባላት ሓይልታት ጸጥታ ኡጋንዳ ብሞተር ሳይክል ዝወሃብ ኣገልግሎት መጓዓያን ካብ ምሸት ክሳብ ንጉሆ ዝጸንሕ ሰዓት እቶ እቶን፡ ኣብ ኡጋንዳ ካብ ሞንጎ ዝተነብሩ እገዳታት እዮም። ፖሊስ ኡጋንዳ፡ ካብ ወርሒ መጋቢት ጀሚሩ ኣብታ ሃገር ተግባራዊ ዝኾነ ስጉምቲ ምክልኻል ዝርግሐ ለበዳ ኮሮናቫይረስ ንከኽብሩ ኣብ ቀንዲ መገዲታት እናተንቀሳቐሱ መገዲ ብምዕጻው ክትትል ይገብሩ። 'ኣየሰልጠንካንን' ብርክት ዝበሉ ዜጋታት፡ ኣብ መገዲ ሓይልታት ጸጥታ ክርእዩ እንከለው ከም ዝፈርሑ'ዮም ዝዛረቡ። ሓደ መዓልቲ፡ ፖሊስ ምስ ሚሊሻታት ብምዃን ምሸት ሰዓት ሸውዓት (ሰዓት ሓደ ብኣቆጻጽራ ኢትዮጵያ) ዝተነብረ ኣዋጅ ሰዓት እቶ እቶ ኣየኽበሩን ዝበሉዎም ሰባት ክኣስሩ ጀሚሮም። ኣብ ናይ ሙታሲጋ ድኳን ተቖጺሩ ዝሰርሕ ሓደ ሰራሕተኛ ካብቲ ድኳን ወጻኢ ስለ ዝረኸቡዎ ኣብ ትሕቲ ቑጽጽር የውዕሉዎ። ኣብቲ እዋን ሙታሲጋ፡ "ይቕሬታ ክገብሩሉ ብዙሕ ለሚነዮም፤ ግን ንሓድሕዶም ይጨቓጨቑ ነይሮም" ክብል ንጋዜጠኛታት ተዛሪቡ ነይሩ። በዚ ምኽንያት፡ ሰባት ክተኣኻኸቡ ጀሚሮም፤ ፖሊስ ድማ ነቶም ዝእከቡ ዘለው ሰባት ንምብታን ናብ ሰማይ ጥይት ከም ዝተኮሱን፤ ድሕሪኡ ናብ ሰባት'ውን ከም ዝተኮሱን ሙታሲጋ ተዛሪቡ ነይሩ። "ኣጋጣሚ እታ ሽዓ ዝተተኮሰት ጥይት ኣብ ጸጋማይ እግረይ ሃሪማትኒ፤ ወዲቐ። ንሳቶም ግን ብፍጥነት ናብ ሞተር ሳይክል ተሰቒሎም ገዲፎምኒ ከይዶም" ኢሉ ነይሩ። ሙታሲጋ፡ ናብ ሆስፒታል እናኸደ እንከሎ'ዩ ከምዚ ኢሉ ተዛሪቡ። ፖሊስ ግን ናቱ ናይ ምስክርነት ቃል ኣየረጋገጸን። መግለጺ ስእሊ, ጆይስ ናሙጋሉ ሙታሲጋ ፖሊስ ወዳ ብምቕታሎም የዕቅሬታ ክሓቱዋ ትጽበ ስድርኡ ካብቲ ዝበጽሖ መጉዳእቲ ክድሕን'ዩ ዝብል ተስፋ ነይሩዎም። "ኣብ ሆስፒታል መጥባሕቲ ተገይሩሉ ክሳብ ዝወጽእ ንጽበዮ ነይርና፤ ሰብ ሞያ እቲ መጉዳእቲ ከቢድ ስለ ዝኾነ፡ እቲ መጥባሕቲ ክዕወተሎም ከም ዘይክኣለ ነጊሮምና' ይብላ ኣዲኡ። ኣብ ሆስፒታል እንከሎ ህይወት እንትሓልፍ፡ መረጋገጺ ወረቐት ሞቱ'ውን እቲ ጥይት ምኽንያት ሞት ሙታሲጋ ከም ዝኾነ ኣረጋጊጹ። ኣደ ሙታሲጋ፡ ናብ ቤት ፍርኢ ብምኻድ ክሲ ክትምስርት ዘማኽሩዋ ሰባት እንተሃለው'ውን፡ "ፖሊስ መን ተኲሱ ከም ዝቐተሎ ፈልዩ ኣየቕረበን፤ ንመን እ ዝኸስስ?" ክተብል ትሓትት። ፋሪዳ ናንዮንጆ፡ ሓዚና ኣላ። ሓዋ ሮበርት ሴንዮንጋ ብፖሊስ ምስ ተቐጥቀጠ እዩ ⶁይቱ። ብሸውዓተ ሓምለ 2020፡ ካብ ኣስራሒ ሮበርት ቴሌፎን ይድወለላ። ሮበርት ብተደጋጋሚ ብለዓት ሽጉጥ ከም ዝተሃረመን እቲ መጥቃዕቲ ዝፈጸመ ውልቀሰብ ኣባል ሚሊሻታት ኡጋንዳ ከይኮነ ከም ዘይተርፍን ድማ ትሰምዕ። ማናጀር ሓደ ሕርሻ ዝነበረ ወዲ 20 ዓመት ሮበርት ብምኽንያት እቲ ዝወረዶ መውቃዕቲ፡ ተመሳሳሊ መጥባሕቲ ክግበረሉ ግድን ነይሩ። "ብጣዕሚ'የ ሓዚነ፤ እቲ ዝበጽሖ መጥቃዕቲ ከይኣክል ኣብ ሆስፒታል ግቡእ ሕክምና ክህቡዎ ኣይክኣሉን። ሓወይ ኣብ ኢደይ ሞይቱ" ኢላ። ምፍናው ኣስክሬን ጆርጅ ፍሎይድ፡ "እግርኹም ካብ ክሳድና ኣልዕሉ" ኣፍሪቃውያን-ኣሜሪካውያን፡ ሕጊ ኣሜሪካ ብኸመይ ይዳንዮም?
